stanford-oval/wikipedia huggingface dataset:
שיטת הניקוד בפורמולה 1
פירוט שיטות הניקוד לפי עונה > מקרים בהם המרוץ נעצר בשלב מוקדם

| עונות | מרחק שהושלם | 1 | 2 | 3 | 4 | 5 | 6 | 7 | 8 | 9 | 10 | הקפה מהירה |
| --- | --- | --- | --- | --- | --- | --- | --- | --- | --- | --- | --- | --- |
| 1975–1976 | פחות מ-30% | – | – | – | – | – | – | – | – | – | – | – |
| 1975–1976 | בין 30% ל-60% | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | – |
| 1975–1976 | יותר מ-60% | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | – |
| 1980–2021 | פחות משתי הקפות | – | – | – | – | – | – | – | – | – | – | – |
| 1980–2021 | בין 2 הקפות ועד 75% | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | חצי מהנקודות | – |
| 1980–2021 | יותר מ-75% | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | – |
| 2022–הווה | פחות משתי הקפות | – | – | – | – | – | – | – | – | – | – | – |
| 2022–הווה | בין שתי הקפות ל-25% | 6 | 4 | 3 | 2 | 1 | – | – | – | – | – | – |
| 2022–הווה | 25%–50% | 13 | 10 | 8 | 6 | 5 | 4 | 3 | 2 | 1 | – | – |
| 2022–הווה | 50%–75% | 19 | 14 | 12 | 10 | 8 | 6 | 4 | 3 | 2 | 1 | 1 |
| 2022–הווה | יותר מ-75% | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא | ניקוד מלא |
הערות שוליים

↑  FIA scraps double points at F1 finale among a host of rule changes for 2015, Sky Sport, 11 March 2015
↑  Bonus point to be awarded for fastest lap in 2019, Formula1.com, 11 March 2019
1 2  Fastest lap point to be scrapped in 2025 after latest FIA World Motor Sport Council meeting, Formula1.com, 17 October 2024
↑  Everything you need to know about F1's new Sprint Qualifying format – including how it works, Formula1.com, 26 April 2021
↑  FIA confirms three F1 sprints for 2022 with points for top eight, Motorsport.com, 14 February 2022
1 2  נהגים שחלקו מכונית במהלך מרוץ חילקו ביניהם את הנקודות בסיום המרוץ בצורה שווה, ללא קשר למספר ההקפות שכל אחד השלים.
1 2 3 4 5  הנקודות להקפה המהירה התחלקו באופן שווה בין נהגים שקבעו זמן זהה. בגרנד פרי בריטניה 1954 חולקה הנקודה לשבעה נהגים שקבעו את זמן ההקפה המהירה ביותר
1 2  נהגים שחלקו מכונית במהלך מרוץ חילקו ביניהם את הנקודות בסיום המרוץ בצורה שווה גם אם נהגו ביותר ממכונית אחת שזכתה לנקודות, למעט במקרה שאחד הנהגים לא השיג את מרחק המינימום המזכה בנקודות
↑  נהגים שנהגו במהלך מרוץ ביותר ממכונית אחת שזכתה בנקודות קיבלו ניקוד רק עבור המכונית שסיימה בממקום הגבוה יותר בדירוג
1 2 3 4 5  בחלק מהמרוצים בעונה הורשו לקחת חלק בתחרות גם מכוניות מקטגוריית הפורמולה 2, אך הן לא צברו נקודות לאליפות
↑  נהגים שחלקו מכונית במהלך מרוץ לא קיבלו נקודות
1 2 3 4 5 6 7 8 9 10 11 12 13 14 15 16 17 18  באליפות היצרנים נחשב רק הניקוד הגבוה ביותר שהושג על אחד הנהגים ברכב היצרן (כולל נהגים בקבוצות פרטיות)
1 2  הניקוד להקפה מהירה ניתן רק באליפות הנהגים ולא באליפות היצרנים
1 2 3  הנקודות שהושגו במרוץ האינדיאנפוליס 500 נחשבו רק לאליפות הנהגים ולא לאליפות היצרנים
1 2  נהגים שלא דורגו (לא השלימו מרחק מינימלי מתוך אורך המסלול הכולל) לא קיבלו נקודות, גם אם סיימו באחד מששת המקומות הראשונים
1 2 3 4 5 6 7  במרוץ שהופסק לפני שהושלם 75% מאורך המסלול חולקו רק מחצית מהנקודות
↑  בגרנד פרי אבו דאבי 2014 הוענק מספר כפול של נקודות
A Saucerful of Secrets

A Saucerful of Secrets (בתרגום חופשי: סודות מלוא הצלחת) הוא אלבומה השני של להקת פינק פלויד. הוא הוקלט באולפני אבי רוד של חברת התקליטים EMI בחודשים ינואר עד אפריל של שנת 1968. האלבום יצא לאור מאוחר יותר באותה שנה - ב-27 ביולי בארצות הברית וב-29 ביוני בבריטניה. אלבום זה הוא האלבום היחיד בו הלהקה היא במתכונת של חמישה נגנים (דייוויד גילמור וסיד בארט נגנו יחד גיטרה).
זהו האלבום האחרון בו השתתף בארט, מנהיגה של הלהקה, אשר מצבו הנפשי הלך והדרדר עד כדי חוסר תפקוד מוחלט בעת הקלטות האלבום. כמו כן היה זה האלבום הראשון בהשתתפותו של גילמור, לימים הגיטריסט של הלהקה.
עטיפת האלבום היא איור שהופיע במקור בחוברת קומיקס של דוקטור סטריינג' מבית מארוול. את העטיפה עיצבה לראשונה חברה חיצונית, חברת היפנוסיס אשר בבעלות הצלם הידוע סטורם ת'ורג'רסון ואוברי פאואל (אשר היו חברים ותיקים של חברי הלהקה) מאז התמידה הלהקה בעבודה עם חברה זו, שהייתה אחראית לעיצוב מרבית עטיפות אלבומי הלהקה.
רשימת רצועות

"Let There Be More Light" (ווטרס) (5:38)
"Remember A Day" (רייט) (4:33)
"Set The Controls For The Heart Of The Sun" (ווטרס) (5:28)
"Corporal Clegg" (ווטרס) (4:13)
"A Saucerful of Secrets" (ווטרס/רייט/מייסון/גילמור) (11:57)
"See-Saw" (רייט) (4:36)
"Jugband Blues" (בארט) (3:00)
רצועות > Let There Be More Light

השיר פותח את האלבום, והוא גם הסינגל הראשון שיצא באלבום. השיר הוקלט במאי 1968 ונכתב על ידי בסיסט הלהקה רוג'ר ווטרס. השיר הוא אחד מהשירים באלבום שסיד בארט, מקים הלהקה, סולנה והגיטריסט שלה לשעבר, לא נוטל בו חלק. השיר מתחיל בצלילי בס המנוגנים על ידי רוג'ר ווטרס, מוביל לצלילי תוף של ניק מייסון, קלידים ושירה מובילה על ידי ריצ'רד רייט החוזרים על עצמם, אך יחד עם זאת, המוזיקה משתנה והופכת לחזקה יותר, ושר בה דייוויד גילמור. בשיר יש רמז לשירם של הביטלס "Lucy in the Sky with Diamonds".
רצועות > Remember A Day

השיר הראשון באלבום שנכתב על ידי ריצ'רד רייט (רייט ביצע גם את השירה). השיר הוקלט באוקטובר 1967, באולפני De Lane Lea Studios, לונדון, אנגליה. השיר יצא כצד ב' לשיר הקודם באלבום. פינק פלויד מעולם לא ביצעו את השיר בהופעה (למעט ב-2008 כשדייוויד גילמור שר את השיר בשל מותו של רייט). השיר מדבר על געגועים לילדות, וזהו גם השיר הראשון באלבום שסיד בארט משתתף בו.
רצועות > Set The Controls For The Heart Of The Sun

אחת היצירות הבולטות באלבום. השיר נכתב על ידי רוג'ר ווטרס. השיר כולל תיפופי טימפאני על ידי ניק מייסון, קולות של שחפים, אפקטים מוזרים למדי ועוד. השיר גם מופיע באלבום Ummagumma בגרסת ההופעה הארוכה של הלהקה. זהו השיר היחיד של הלהקה שמכליל את כל חבריה. מתופף הלהקה ניק מייסון הודה שזהו השיר האהוב עליו מבין כל שירי הלהקה.
רצועות > Corporal Clegg

שיר המדבר על חייל שאיבד את רגלו במלחמת העולם השנייה. זהו השיר הראשון של פינק פלויד המדבר על מלחמה. השיר נכתב על ידי ווטרס והשירה ניתנה לרייט. השיר גם כולל צלילי קאזו על ידי גילמור ואפקט של מלחמה בסוף. בראיון אמר גילמור:
"האם Corporal Clegg שבSaucerful Of Secrets נכתב באופן מכוון כדי להשמע בסגנון הצליל של הנדריקס?"
"לא, לא ממש. לא ידעתי מה לעזאזל ניסיתי לנגן באותה תקופה, אם להיות כנים. אין לי שום מושג. מה שנהגתי לנגן, הסגנון שהיה לי, לא התאים לפינק פלויד באותו זמן, ולא ידעתי למען האמת מה לעשות"
דייוויד גילמור  - מגזין "גיבורי גיטרה", מאי 1983.
רצועות > A Saucerful Of Secrets

השיר המרכזי באלבום שנכתב על ידי ארבעת חברי הלהקה. זהו קטע אינסטרומנטלי ניסיוני מאוד הכולל פידבק יללני, תיפוף אגרסיבי וקולות מסתוריים ללא מילים. השיר מחולק לארבעה חלקים. שמות החלקים אינם מופיעים על האלבום המקורי, אלא רק יותר מאוחר באלבום Ummagumma (שבו הופיע בגרסת הופעה):
"Something Else" (משהו אחר): כניסה איטית של גיטרה בס והדי פסנתר.
"Syncopated Pandemonium" (מהומה בקצב משתנה): התופים מושמעים ב"לופ", תיפוף "כסחני" על מצילות, דפיקות קלידים על פסנתר ויללת גיטרה.
"Storm Signal" (סימן סערה): קטע קצר הכולל צלצולים ונגינת פסנתר. הקלידים מפיקים צלילים ללא קשר לסולם ולבסוף מתאחדים לאקורד דומיננטי.
"Celestial Voices" (קולות שמימיים): בס, קלידים ושירת מקהלה ללא מילים. בביצוע בהופעה של השיר ישנם גם בקטע זה תופים, גיטרה ושירה של דייוויד גילמור.
השיר היה חלק מההופעה של פינק פלויד בין 1968 ל-1972. השיר בעצם מתאר איזשהו קרב דמיוני וטרגדי שכל חלק בשיר עוסק בחלקי הקרב:
Something Else מתאר את תחילת הקרב
Syncopated Pandemonium מתאר את המשך הקרב
Storm Signal מתאר את עמדתם של המתים שנפלו בקרב חלק זה מתאר את סוף הקרב.
Celestial Voices מתאר את אבל המתים.
רצועות > See-Saw

השיר השני והאחרון שרייט כתב וביצע בו שירה מובילה. זהו אחד השירים המדכאים והעצובים של רייט העוסק בילד שעזב את משפחתו.
רצועות > Jugband Blues

בספר Syd Barrett and the Dawn of Pink Floyd סופר שבארט דחק בחברי הלהקה לכתוב שירים בעצמם והתוצאה הייתה תקליט בעל אופי אקלקטי. Jugband Blues הוא למעשה שיר הפרידה של בארט מהלהקה. יש הטוענים כי בשיר בארט מספר על מצבו הנוכחי בלהקה, כשהוא נדחק ממנה לטובת דייוויד גילמור, ובשורות כדוגמת: "ואני תוהה מי היה יכול לכתוב את השיר הזה" הוא רומז לחברי הלהקה איזה כוח משמעותי הוא היה בה בעבר. מלבד שיר זה מנגן בארט בגיטרה אקוסטית במספר שירים באלבום.
מבצעים

סיד בארט - גיטרה ושירה
רוג'ר ווטרס - גיטרת בס ושירה
דייוויד גילמור - גיטרה, קאזו ושירה
ריצ'רד רייט - אורגן חשמלי, פסנתר, מלוטרון, ויברפון ושירה
ניק מייסון - תופים וכלי הקשה
ציטוטים

"האם Corporal Clegg שבSaucerful Of Secrets נכתב באופן מכוון כדי להשמע בסגנון הצליל של הנדריקס?"
"לא, לא ממש. לא ידעתי מה לעזאזל ניסיתי לנגן באותה תקופה, אם להיות כנים. אין לי שום מושג. מה שנהגתי לנגן, הסגנון שהיה לי, לא התאים לפינק פלויד באותו זמן, ולא ידעתי למען האמת מה לעשות"
דייוויד גילמור  - מגזין "גיבורי גיטרה", מאי 1983.
אינקובוס (סרט)

| --- | --- |

כרזת הסרט
 בימוי:  לסלי סטיבנס 
 הופק בידי:  אנתוני טיילור
 תסריט:  לסלי סטיבנס 
 שחקנים ראשיים:  ויליאם שטנר, אליסון אמס, אן אטמר, אלואיז הרדט
 מוזיקה:  דומיניק פרונטייר 
 צילום:  קונרד הול, ויליאם אי פראקר 
 מדינה:  ארצות הברית, קליפורניה
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  26 באוקטובר 1966
 משך הקרנה:  78 דק' 
 שפת הסרט:  אספרנטו 
 סוגה:  סרט אימה
 דף הסרט ב־IMDb
 
אינקובוס (אנגלית: Incubus, אספרנטו: Inkubo) הוא סרט אימה אמריקאי משנת 1966, שבויים על ידי לזלי סטיבנס, הופק על ידי אנתוני טיילור, ואשר צולם כולו באספרנטו. בסרט כיכב ויליאם שאטנר, זמן קצר לפני שהחל לעבוד על סדרת המדע הבדיוני מסע בין כוכבים. את הסרט צילם קונרד האל, שזכה בשלושה פרסי אקדמיה על סרטיו קיד וקסידי, אמריקן ביוטי והדרך לפרדישן.
אינקובוס היה הסרט השני שהשתמש בשפה המלאכותית אספרנטו, לאחר הסרט Angoroj (חרדות) שיצא ב-1964. השימוש בשפה בסרט נועד ליצור אווירה של עולם אחר, של מקום שאיננו מקום ספציפי, זרות. סטיבנס אסר לדובב את הסרט לשפות אחרות. עם זאת, על ההוצאה של הסרט ב-DVD נטען כי המטרה הייתה להגדיל את המכירות הבינלאומיות שלו. משך שנים רבות נחשב הסרט לאבוד, עד שנמצא העתק שלו בפריז ב-1996, וכיום הוא זמין במלואו באינטרנט, עם כתוביות לאנגלית.
עלילה

העלילה מתרחשת בעיירה המכונה נומן טואום (Nomen Tuum, בלטינית: שמך), שבה ניצבת באר הנחשבת כבעלת כוחות מרפא להפוך את השותים ממנה ליפהפיים. בשל כך נמשכים לעיירה כל מיני אנשים מושחתים הנמשכים אחר האפקט הקוסמטי שלה. בשל כך ידוע הכפר גם כמקום משכנם של כוחות אפלים ושדים. סוקובי מפתות נשמות טועות המגיעות לשתות מן הבאר אל מותן, כשהן מציעות את נשמותיהן ל'אל החושך' או לגיהנום. סוקובוס צעירה ומצליחה בשם קיה (אליסון אמס) מואסת ברעיון של הובלת הנשמות החוטאות והמושחתות בלבד לגיהנום, וחשה כי כוחותיה מבוזבזים, וכי עליה למצוא לעצמה טרף ראוי יותר. אחותה הבוגרת, הסוקבוס אמאל (אלואיז הרדט) מזהירה את קיה כי נפש טהורה עשויה להביא עימה סכמה: אהבה. קיה בכל זאת מחפשת איש דת שאותו תוכל לפתות לחושך, אך לאחר שהיא צופה בהתנהגותם של אנשי הדת היא מבינה כי גם הם מושחתים ודומים לקורבנותיה הקודמים באופיים.
בהמשך היא מזהה קורבן שנראה לה מתאים - מארק (שטנר), חייל צעיר שהגיע למקום עם אחותו הצעירה ארנדיס (אן אטמר) כדי לרפא את פצעי הקרב שלו. קיה עוקבת אחרי זוג האחים כשהיא מתחזה לצעירה אבודה. לאחר שהם עדים לליקוי חמה, קיה משכנעת את מרק ללוות אותה לים. במהלך ליקוי החמה מתעוורת ארנדיס אשר הביטה ישירות לשמש. היא מבוהלת ומחפשת את מרק בלא אוריינטציה.
בדרכם לים מרק וקיה מתחילים להמשך זה לזה, אך מרק מבהיר כי לא ישכבו אלא אם ינשאו. בשעה שקיה ישנה, מרק נושא אותה לקטדרלה בכפר, אך קיה נמלטת משם מאימת הצלב והקדושים. היא נרתעת מדמותו הקדושה ומאהבתו הטהורה של מארק, והטוהר שלו עושה אותה חולה. אמאל וקיה מהרהרות כיצד לנקום במארק ש'טימא אותה' באהבתו.
אמאל מזמנת אינקובוס (מילוס מילוס) המנסה בלא הצלחה להרוג את מארק, ובהמשך אונס והורג את אחותו ארנדיס. כשהוא מתגונן מפני אינקובוס זה נראה כאילו הצליח להרוג אותו, ואמאל אומרת לו שכעת רובץ עליו חטא הרצח. קיה עוקבת אחרי מארק הפצוע והגוסס אל הקתדרלה - שם היא מתוודה בפניו כי היא אוהבת אותו. האינקובוס שקם לתחיה מתערב וטוען כי קיה שייכת לאל החושך. קיה מתריסה כנגדו ועושה את סימן הצלב, כשהיא מפתיעה אפילו את עצמה, והאינקובוס הופך לעז הנאבקת עימה.
לאחר המאבק טוענת קיה "אני שייכת לאלוהי האור", וזוחלת לעבר מארק, שמחבק אותה מיד. הסצנה האחרונה מראה את הזוג בוהה בחוסר אמון ממפתן הקתדרלה בעז, אשר מסתכלת עליהם בחזרה.
דמויות וליהוק

מארק - ויליאם שטנר
הסוקובוס קיה - אליסון אמס
הסוקובוס אמאל - אלואיז הרדט
אולין - רוברט פורטיאר
ארנדיס אחותו של מארק - אן אטמר
האינקובוס - מילוס מילוס
שלושה נזירים - ג'יי אשוורת', פרוסטר ט. באטלר וטד מוסמן.
מספר (קול בלבד) - פאולו קוסה.
הפקת הסרט

לאחר שרשת הטלוויזיה ABC ביטלה את סדרת המדע הבדיוני "המגבלות החיצוניות" של לסלי סטיבנס בשנת 1965, כתב סטיבנס תסריט לסרט אימה במטרה להשתמש בצוות ההפקה של הסדרה, אשר כלל את צלם הקולנוע קונרד האן ואת המלחין דומיניק פרונטייר.
יחד עם המפיק אנתוני מ. טיילור, חיפשו משהו שיהפוך את הסרט לייחודי ולפיכך בחרו באספרנטו כשפת הסרט. התסריט תורגם לשפה והשחקנים התאמנו במשך 10 ימים כדי ללמוד את השורות שלהם באופן פונטי. על הסט לא נכח אף דובר מומחה של השפה כדי לתקן את ההגייה שלהם במהלך הצילומים.
הצילומים עצמם לקחו 18 יום, במאי 1965. הסרט צולם בחוף ביג סור שבמרכז רצועת החוף של קליפורניה, ובמיסיון סן אנטוניו דה פדואה, ליד מצודת פורט האנטר שבדרום מחוז מונטרי בקליפורניה. בשל הדאגה כי הרשויות לא יאשרו את צילום הסרט בלוקיישנים שבחר, ובייחוד המיסיון שירתע מפני סרט האימה האפל, טען סטיבנס בפני אנשי המסיון כי מדובר בסרט על מנהיגים דתיים היסטוריים של מונטרי, והציג בפניהם את התסריט באספרנטו - אשר כלל הוראות בימוי באנגלית על נזירים וחקלאים.
השקה

הפרימיירה של הסרט הייתה בפסטיבל הסרטים של סן פרנסיסקו ב-26 באוקטובר 1966. על פי המפיק טיילור כמה עשרות דוברי אספרנטו שנכחו בפרמיירה צעקו וצחקו על ההגייה הלא מוצלחת של השחקנים הלא מנוסים בשפה. בסופו של דבר התקשו המפיק והבמאי להפיץ את הסרט - ככל הנראה בשל העובדה שהגימיק של האספרנטו לא עבד, אך גם בשל השערורייה שנוצרה כשהשחקן מילוס מילוס המשחק בסרט את אינקובוס רצח את בת זוגו קרולין מיטשל והתאבד. השניים הצליחו למכור את הזכויות להקרנת הסרט רק בצרפת שם הושק בנובמבר אותה שנה.
שחזור

הסרט נחשב היה לאבוד במשך שנים ארוכות. ב-1993 כשאנתוני טיילור ביקש להכין אותו להקרנה ביתית, נאמר לו על ידי החברה שאמורה הייתה לאחסן את הסלילים כי לא הצליחו לאתר אותם, וכי ככל הנראה נהרסו בשריפה. שלוש שנים אחר כך נמצע העתק באוסף של ארגון "Cinémathèque Française" בפריז, אולם כזה שאיכותו ירודה ושנלוו לו כתוביות בצרפתית. עותק מאסטר חדש הוכן באמצעות סריקה אופטית של העותק שנמצא, והוספו לו כתוביות באנגלית מעל לכתוביות בצרפתית. ערוץ המדע הבדיוני האמריקני Sci Fi (כיום Syfy) מימן את השחזור ופרסם את הסרט ב-DVD בשנת 2001.
הערות שוליים

1 2  אינם מופיעים בכתוביות הקרדיט
| אספרנטו |
| --- | --- | --- |
| ארגונים | אגודת האספרנטו העולמית • ארגון הנוער האספרנטיסטי הכלל-עולמי • האגודה לאספרנטו בישראל • Sennacieca Asocio Tutmonda • האקדמיה לאספרנטו • אספרנטה ציוויטו |  |
| תרבות האספרנטו | תנועת האספרנטו • דגל אספרנטו • המנון תנועת האספרנטו • כנס האספרנטו העולמי • יום זמנהוף • הומארניסמו • פספורטה סרבו • שלושת הסוציולקטים |  |
| ספרים | Unua Libro • Plena Ilustrita Vortaro de Esperanto • פונדמנטו דה אספרנטו • המדריך השלם לדקדוק אספרנטי |  |
| כתבי עת | מגזין אספרנטו • Kontakto • ישראלה אספרנטיסטו • Libera Folio • Monato |  |
| סרטים | Angoroj • אינקובוס (סרט) |  |
| מוזיקה | Kajto • דולצ'אמאר • פרסונה (להקה) |  |
| אינטרנט | לרנו! • ויקיפדיה האספרנטית |  |
| אישים בעולם | אליעזר לודוויג זמנהוף • לידיה זמנהוף • לואי-כריסטוף זלסקי-זמנהוף • הקטור הודלר • קלמן קלוצ'אי • אוניסבורו דגוצ'י • קז'ימייז' ביין • טיבור סקלי • ויליאם אולד • סוניה לאנג • אדמון פריווה • פטר גינז • אנטוני גרבובסקי • בה ג'ין • ולדמר לנלה • קלוד פירון • אלפרד הרמן פריד • בוריס קולקר |  |
| אישים בישראל | נתן בן ציון חבקין • יוסף שמר • עמרי ונדל • יוסף כהן-צדק • ישעיהו תומא שי"ק • עזרא ציון מלמד • איתמר בן אב"י |  |
צילום מתוך הסרט בו נראים השחקנים אליסון אמר ויליאם שטנר. התרגום באנגלית הוצב מעל לתרגום לצרפתית שהיה מוטמע בעותק היחיד של הסרט ששרד.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
פרנקי ואלי

| --- | --- |

 לידה:  3 במאי 1934 (בן 90) ניוארק, ניו ג'רזי, ארצות הברית 
 שם לידה:  Francesco Stephen Castelluccio 
 תקופת הפעילות:  מ-1951 
 פרסים והוקרה:  היכל התהילה של ניו ג'רזי  מדליית הכבוד של האליס איילנד 
 אתר רשמי
 
Frankie Valli (2013)
פרנקי ואלי (Frankie Valli‏; נולד כפרנסיס סטפן קאסטלוצ'יו ב-3 במאי 1934) הוא זמר אמריקאי ממוצא איטלקי, הידוע בעיקר כסולן להקת ארבע העונות. סימנו המסחרי הוא קול פלסט.
ביוגרפיה

ואלי נולד בניוארק שבניו ג'רזי לאנטוניו ולמריה קאסטלוצ'יו. פיתח עניין בקריירה מוזיקלית לאחר שצפה עם אמו בהופעה של פרנק סינטרה בהיותו בן שבע. עד להצלחתו בתחום זה עבד, כמו אביו, כספר.
יחד עם טומי דה-ויטו הקים את הלהקה The Variatones. בשנת 1956 חתמה הלהקה על חוזה הקלטה בחברת תקליטי RCA ושינתה את שמה ל-The Four Lovers. הלהיט היחיד שהקליטה במתכונת זו - You’re the Apple of My Eye - הגיע למקום ה-62 במצעד האמריקאי.
בשנת 1959 הקליט ואלי את הלהיט I Go Ape. בשנת 1960 הצטרף ניק מאסי ללהקה והמפיק בוב קרו לקח אותה תחת חסותו. ב-1961 הצטרף ללהקה בוב גאודיו מלהקת Royal Teens והשלים את ההרכב שהתפרסם בהמשך. בפברואר 1962 שינתה הלהקה את שמה לארבע העונות. חצי שנה לאחר מכן הקליטה הלהקה בחברת Vee-Jay את להיטה הראשון שנכתב ב-15 דקות על ידי בוב גאודיו ונקרא במקור Terry, בהמשך Jackie ולבסוף Sherry. הלהיט הגיע לראש המצעד האמריקאי וכמוהו גם הלהיט השני של הלהקה Big Girls Don’t Cry והלהיט השלישי Walk Like a Man.
במקביל החל ואלי בקריירת סולו. ב-1967 הגיע למקום השני במצעד האמריקאי עם Can't Take My Eyes Off You והמשיך עם שורת להיטים נוספים. במחצית השנייה של שנות ה-70 הגיע פעמיים לפסגת המצעד עם My Eyes Adore You ועם Grease, שיר הנושא של הסרט גריז.
להקת ארבע העונות חתמה ב-1972 על חוזה עם חברת התקליטים מוטאון וזכתה להצלחה במקביל להצלחתו האישית של ואלי. הלהיט Who Loves You הגיע למקום השלישי במצעד ב-1975 והלהיט December 1963 (Oh, What a Night)‏ הגיע למקום הראשון ב-1976. ב-1977 הודיע ואלי על עזיבת הלהקה. בשנת 1990 נכנס ביחד עם חבריו לארבע העונות להיכל התהילה של הרוק אנד רול.
באוקטובר 2007 הוציא ואלי אלבום בשם Romancing the 60s ובו גרסאות כיסוי לשירים אהובים משנות ה-60. דואט שלו עם ג'וס ניוטון (The Biggest Part of Me) נכנס בשנת 2010 לאלבום הדואטים של ניוטון.
ב-4 ביולי 2017 הופיע בהיכל התרבות בתל אביב.
דיסקוגרפיה

לרשימת אלבומים של ארבע העונות ראו בערך ארבע העונות
אלבומי אולפן:
06/1967: The 4 Seasons Present frankie valli solo - Philips PHS 600-247
07/1968: Timeless - Philips PHS 600-274
02/1975: Closeup - Private Stock PS 2000
09/1975: Inside You - Motown M6-852S1
11/1975: Our Day Will Come - Private Stock PS 2006
09/1976: Valli - Private Stock PS 2017
11/1977: Lady Put the Light Out - Private Stock PS 7002
08/1978: Frankie Valli... Is the Word - Warner Bros/Curb BS 3233
11/1980: Heaven Above Me - MCA/Curb 5134
10/2007: Romancing The '60s - cherry entertainment/universalmotown B0009908-02
הערות שוליים

↑  עמית סלונים‏, טוב מדי מכדי להיות אמיתי: הקהל הישראלי התאהב בפרנקי ואלי (אפילו אם הוא שר עם פלייבק), באתר וואלה, 5 ביולי 2017
| --- | --- |
בקרת זהויות :  NLI: 987007420642305171  BIBSYS: 45690  BnF: cb13937391d (data)  GND: 134216423  ISNI: 0000 0000 7838 9969  LCCN: n88619772  MusicBrainz: 3c714102-94d8-42f4-9005-fb8a75c2766d  NKC: xx0043379  NTA: 101318421  SNAC: w6rz0b5p  SUDOC: 156956667  VIAF: 7578239   WorldCat (עם VIAF): 7578239
A Posteriori

A Posteriori (בעברית: בְּדִיעֲבַד) הוא אלבום האולפן השישי של הפרויקט המוזיקלי הגרמני אניגמה, בראשות המוזיקאי והמפיק הרומני-גרמני מיכאל קרצו, שיצא לאור ב-22 בספטמבר 2006 בהוצאת וירג'ין רקורדס ברחבי העולם ובהוצאת כריזמה רקורדס בארצות הברית. מתוך האלבום יצא סינגל אחד בלבד.
בדצמבר 2006, האלבום הועמד לפרס גראמי בקטגוריית "אלבום העידן החדש הטוב ביותר" בטקס שאירע בשנת 2007. בעוד שהאלבום הקודם, Voyageur, הכיל כמויות מזעריות של צלילי החותם של הפרויקט, A Posteriori מכיל רק את צלילי "קרן האניגמה" ("קרן הערפל") בדקת הפתיחה של האלבום, וגם אז מדובר בקטע מהיר.
רקע

חדשות ומידע אודות שם האלבום ורשימת הרצועות שלו פורסמו לראשונה ב-18 ביולי 2006 דרך אתר האינטרנט Crocodile-Music.de והפורומים של EnigmaMusic.com, בעוד שעטיפת האלבום פורסמה לציבור עשרה ימים לאחר מכן. הרצועה הראשונה שהתפרסמה לציבור הייתה "Hello and Welcome", שיצא כסינגל עצמאי בשנת 2006. ההנהלה של אניגמה הצהירה לאחר מכן כי גרסה חדשה תיכלל בתקליט, בעוד שהסינגל המוביל מהאלבום עצמו יהיה "Goodbye Milky Way".
רקע > הקלטה

A Posteriori הפך לאלבום הראשון של אניגמה שהוקלט באולפן ההקלטות הנייד החדש של המפיק המוזיקלי הגרמני-רומני מיכאל קרצו.
רקע > אטימולוגיה

"A posteriori" הוא ביטוי לטיני המתורגם כ"לאחר מעשה", מתייחס לידע אמפירי, התפיסה האפיסטמולוגית של הוצאת ידע מניסיון העבר. "Eppur si muove", מאוית לסירוגין "E pur si muove!", הוא ביטוי איטלקי שתורגם ל"ואף על פי כן נוע תנוע", המיוחס לגלילאו גליליי לאחר שנגזר עליו לחזור בו מאמונתו במודל ההליוצנטרי.
ביקורת

ת'ום יורק מ-AllMusic כתב, ”אם אתה אוהב את צליל האניגמה, זה [האלבום] יתאים לך. עם זאת, הוא מחדש במקצת”.
רשימת רצועות

כל השירים נכתבו והולחנו על ידי מיכאל קרצו.
| A Posteriori> מס' | A Posteriori> שם | A Posteriori> משך | A Posteriori>  | A Posteriori>  | A Posteriori>  | A Posteriori>  | A Posteriori>  | A Posteriori>  | A Posteriori>  |
| --- | --- | --- | --- | --- | --- | --- | --- | --- | --- |
| 1. | Eppur si muove  | 3:41 |  |  |  |  |  |  |  |
| 2. | Feel Me Heaven  | 4:50 |  |  |  |  |  |  |  |
| 3. | Dreaming of Andromeda  | 4:26 |  |  |  |  |  |  |  |
| 4. | Dancing with Mephisto  | 4:25 |  |  |  |  |  |  |  |
| 5. | Northern Lights  | 3:39 |  |  |  |  |  |  |  |
| 6. | Invisible Love  | 4:55 |  |  |  |  |  |  |  |
| 7. | Message from Io  | 3:09 |  |  |  |  |  |  |  |
| 8. | Hello and Welcome  | 5:08 |  |  |  |  |  |  |  |
| 9. | 20.000 Miles over the Sea  | 4:23 |  |  |  |  |  |  |  |
| 10. | Sitting on the Moon  | 4:21 |  |  |  |  |  |  |  |
| 11. | The Alchemist  | 4:41 |  |  |  |  |  |  |  |
| 12. | Goodbye Milky Way  | 5:58 |  |  |  |  |  |  |  |
| משך כולל: | משך כולל: | 53:36 |  |  |  |  |  |  |  |
| A Posteriori — פרייבט לאונג' רמיקס> מס' | A Posteriori — פרייבט לאונג' רמיקס> שם | A Posteriori — פרייבט לאונג' רמיקס> משך | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  | A Posteriori — פרייבט לאונג' רמיקס>  |
| --- | --- | --- | --- | --- | --- | --- | --- | --- | --- |
| 1. | Eppur si muove (טוקאדיסקו רמיקס 2)   | 6:11 |  |  |  |  |  |  |  |
| 2. | Feel Me Heaven (בוקה ג'וניור רמיקס)   | 6:24 |  |  |  |  |  |  |  |
| 3. | Dreaming of Andromeda (ז'אן פ. קוצ'ויס רמיקס)   | 7:29 |  |  |  |  |  |  |  |
| 4. | Dancing with Mephisto (בוקה ג'וניור רמיקס)   | 5:28 |  |  |  |  |  |  |  |
| 5. | Northern Lights (בוקה ג'וניור רמיקס)   | 5:41 |  |  |  |  |  |  |  |
| 6. | Invisible Love (בוקה ג'וניור רמיקס)   | 5:45 |  |  |  |  |  |  |  |
| 7. | Message from Io (בוקה ג'וניור רמיקס)   | 5:33 |  |  |  |  |  |  |  |
| 8. | The Alchemist (כריסטיאן גלר רמיקס)   | 6:54 |  |  |  |  |  |  |  |
| 9. | 20.000 Miles over the Sea (בוקה ג'וניור רמיקס)   | 7:08 |  |  |  |  |  |  |  |
| 10. | Sitting on the Moon (בוקה ג'וניור רמיקס)   | 5:31 |  |  |  |  |  |  |  |
| 11. | The Alchemist (חזון האלכימאי מאת ראלף הילדנטאשן)   | 7:16 |  |  |  |  |  |  |  |
| 12. | Goodbye Milky Way (בוקה ג'וניור רמיקס)   | 5:10 |  |  |  |  |  |  |  |
| משך כולל: | משך כולל: | 1:14:30 |  |  |  |  |  |  |  |
קרדיטים

אלא אם כן צוין אחרת, המידע מותאם מהערות האלבום.
מיכאל קרצו – לחן, כתיבה, שירה (6, 10, 12), הפקה, תכנות, הנדסה
לואיזה סטנלי – קריינות (4, 12)
אנדרו דונלדס – שירה (8)
מיקומי שיא

|   ‏‏‏  מצעדים ודירוגים (2006)> מדינה |   ‏‏‏  מצעדים ודירוגים (2006)> מצעד |   ‏‏‏  מצעדים ודירוגים (2006)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 17 |
|  איטליה | מצעד האלבומים האיטלקי | 32 |
|  ארצות הברית | בילבורד 200 | 95 |
|  ארצות הברית | מצעד אלבומי הדאנס/אלקטרוני | 3 |
|  גרמניה | GfK – טופ 100 | 16 |
|  הולנד | מצעד 100 האלבומים ההולנדיים | 8 |
|  הונגריה | Mahasz | 24 |
|  הממלכה המאוחדת | מצעד האלבומים הבריטי | 115 |
|  ולוניה | אולטראטופ 40 | 60 |
|  יוון | IFPI Greece | 17 |
|  יפן | אוריקון | 144 |
|  ספרד | PROMUSICAE | 82 |
|  פולין | ZPAV | 44 |
|  פורטוגל | מצעד האלבומים הפורטוגזי (AFP) | 28 |
|  פלנדריה | אולטראטופ 50 | 65 |
|  צ'כיה | ČNS IFPI | 34 |
|  צרפת | SNEP | 98 |
|  שווייץ | המצעד השווייצרי | 24 |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |
| --- | --- | --- |
|  ארצות הברית | מצעד אלבומי הדאנס/אלקטרוני | 21 |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |
| --- | --- | --- |
|  ארצות הברית | מצעד אלבומי הדאנס/אלקטרוני | 17 |